jkorsvik/nowiki_second_scrape_merged huggingface dataset:
François Mazet

François Mazet (født 24. februar 1943, Paris, Frankrike) er en fransk tidligere racerfører som kjørte et Formel 1-løp i 1971.


== Karriere ==
Mazet vant det franske Formel 3-mesterskapet i 1969 med en Tecno, og gikk i 1970 videre til Formel 2 med Sports Motor-teamet sammen med Tim Schenken. Det var ikke særlig vellykket, og med Shell Petroleum som sponsor kjørte Mazet den sveitsiske føreren Jo Sifferts Formel 2-Chevron når Siffert ikke var tilgjengelig, samt standardbiler for Ford Tyskland. Tilknytningen til Siffert førte til at Mazet kjørte teamets March 701 på Paul Ricard-banen i Frankrikes Grand Prix 1971. Han startet bakerst på en 23.-plass, men han klarte til slutt og komme seg opp på en 13.-plass.Mazet sluttet med racing i 1972 etter en kombinasjon av manglende finansiering, et stort krasj i et landeveisløp, og dødsfallet til hans venn og kollega Jo Siffert i 1971. Han arbeidet innen motorsportsponsing til først på 1990-tallet, og jobbet også som forsikringsmegler en periode. Mazet driver nå en sitronfarm på den franske Rivieraen. Farmen, som han kjøpte allerede i 1965, er fra 1800-tallet og ligger i utkanten av Menton.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)


== Se også ==
Liste over Formel 1-førere


== Referanser ==
Råtåsjøhøi

Råtåsjøhøi er et fjell i Folldal kommune i Innlandet. Det har en høyde på 1 583 meter over havet og er det 24. høyeste fjellet i Hedmark av fjellene med primærfaktor på minst 50 meter.


== Se også ==
Fjell i Hedmark


== Referanser ==
Joseph Cludts

Joseph Cludts (født 1896, død ukjent) var en belgisk svømmer og vannpolospiller som deltok i De olympiske leker i 1920 i Antwerpen og 1924 i Paris.
Cludts vant en olympisk sølvmedalje i vannpolo under OL i 1924 i Paris. Han var med på det belgiske laget som kom på andreplass i vannpoloturneringen. Det var 13 nasjoner som stilte lag. I kvartfinalen vant Belgia over Ungarn med 7-2 og siden slo de Tsjekkoslovakia 5–1 i semifinalen. De tapte finalen mot Frankrike 0–3 og Frankrike ble dermed olympiske mestere i vannpolo. I spillet om andreplass vant siden Belgia over Sverige 4–3 og over USA 2–1. Cludts spilte alle fem kampene og scoret to mål.
De andre spillerne på det belgiske laget var Gérard Blitz, Maurice Blitz, Joseph Cludts, Joseph De Combe, Pierre Dewin, Albert Durant, Georges Fleurix, Paul Gailly, Joseph Pletinckx, Jules Thiry og Jean-Pierre Vermetten.


== OL-medaljer ==
1924  Paris -  Sølv i vannpolo, (Belgia)


== Referanser ==


== Eksterne lenker ==
(en) Joseph Cludts – Olympics.com 
(en) Joseph Cludts – Olympic.org 
(en) Joseph Cludts – Olympedia 
(en) Joseph Cludts – Sports-Reference (OL-resultater – arkivert)
Georges Fleurix

Georges Fleurix (født 31. august 1892, død ukjent) var en belgisk vannpolospiller som deltok i de olympiske leker 1924 i Paris.Fleurix vant en olympisk sølvmedalje i vannpolo under OL 1924 i Paris. Han var med på laget som kom på andreplass i vannpoloturneringen. Det var tretten nasjoner som stilte lag. I kvartfinalen vant Belgia over Ungarn med 7-2, og siden slo de Tsjekkoslovakia med 5-1 i semifinalen. De tapte finalen mot Frankrike med 0-3, og Frankrike ble dermed olympiske mestere i vannpolo. I spillet om andreplass vant siden Belgia over Sverige med 4-3 og over USA med 2-1. Fleurix spilte alle fem kampene og scoret ett mål. 
De andre spillerne på det belgiske laget var Gérard Blitz, Maurice Blitz, Joseph Cludts, Joseph De Combe, Pierre Dewin, Albert Durant, Paul Gailly, Joseph Pletinckx, Jules Thiry og Jean-Pierre Vermetten


== OL-medaljer ==
1924  Paris -  Sølv i vannpolo, (Belgia)


== Referanser ==


== Eksterne lenker ==
(en) Georges Fleurix – Olympics.com 
(en) Georges Fleurix – Olympic.org 
(en) Georges Fleurix – Olympedia 
(en) Georges Fleurix – Sports-Reference (OL-resultater – arkivert)
Jules Thiry

Jules Thiry (født 1898, død 1931) var en belgiske vannpolospiller som deltok i de olympiske leker 1924 i Paris
Thiry vant en olympisk sølvmedalje i vannpolo under OL 1924 i Paris. Han var med på det belgiske laget som kom på andreplass i vannpoloturneringen. Det var tretten nasjoner som stilte lag. I kvartfinalen vant Belgia over Ungarn med 7-2 og siden slo de Tsjekkoslovakia med 5-1 i semifinalen. De tapte finalen mot Frankrike med 0-3 og Frankrike ble dermed olympiske mestere i vannpolo. I spillet om andreplass vant siden Belgia over Sverige med 4-3 og over USA med 2-1. Thiry spilte to kamper i OL-turneringen. 
De andre spillerne på det belgiske laget var Gérard Blitz, Maurice Blitz, Joseph Cludts, Joseph De Combe, Pierre Dewin, Albert Durant, Georges Fleurix, Paul Gailly, Joseph Pletinckx og Jean-Pierre Vermetten.


== OL-medaljer ==
1924  Paris -  Sølv i vannpolo, (Belgia)


== Referanser ==


== Eksterne lenker ==
(en) Jules Thiry – Olympics.com 
(en) Jules Thiry – Olympic.org 
(en) Jules Thiry – Olympedia 
(en) Jules Thiry – Sports-Reference (OL-resultater – arkivert)
Jean-Pierre Vermetten

Jean-Pierre Vermetten (født 6. februar 1895, død ukjent) var en belgiske svømmer og vannpolospiller som deltok i de olympiske leker 1920 i Antwerpen og 1924 i Paris
Vermetten vant en olympisk sølvmedalje i vannpolo under OL 1924 i Paris. Han var med på det belgiske laget som kom på andreplass i vannpoloturneringen. Det var tretten nasjoner som stilte lag. I kvartfinalen vant Belgia over Ungarn med 7-2 og siden slo de Tsjekkoslovakia med 5-1 i semifinalen. De tapte finalen mot Frankrike med 0-3 og Frankrike ble dermed olympiske mestere i vannpolo. I spillet om andreplass vant siden Belgia over Sverige med 4-3 og over USA med 2-1. Vermetten spilte fire kamper i OL-turneringen og scoret et mål.
De andre spillerne på det belgiske laget var Gérard Blitz, Maurice Blitz, Joseph Cludts, Joseph De Combe, Pierre Dewin, Albert Durant, Georges Fleurix, Paul Gailly, Joseph Pletinckx og Jules Thiry.


== OL-medaljer ==
1924  Paris -  Sølv i vannpolo, (Belgia)


== Referanser ==


== Eksterne lenker ==
(en) Jean-Pierre Vermetten – Olympics.com 
(en) Jean-Pierre Vermetten – Olympic.org 
(en) Jean-Pierre Vermetten – Olympedia 
(en) Jean-Pierre Vermetten – Sports-Reference (OL-resultater – arkivert)
José de León Toral

José de León Toral (født 23. desember 1900, død 9. februar 1929) var en meksikansk katolsk motstander av regjeringen som myrdet general Álvaro Obregón, den gang den valgte president i Mexico. Toral ble dømt til døden og henrettet for drapet.
Mange ledere og medlemmer av den katolske kirke var meget kritiske av den meksikanske konstitusjonen av 1917 som begrenset kirkens aktiviteter i samfunnet, særlig artikkel 3 som forbød religiøs misjonering i skolene, og artikkel 130 som innførte et radikalt skille mellom stat og kirke, inkludert restriksjoner på at prester kunne ha offentlige posisjoner via politiske partier, og motta arv fra andre enn slektninger.León Toral ble medlem av cristerobevegelsen, de som hevdet å kjempe for Kristus og hans stat på jorden. Etter en rekke hendelser som opprøret ham, besluttet León Toral å myrde presidenten. Den 17. juli 1928, to uker etter at Obregón hadde blitt gjenvalgt som president, møtte León Toral opp i en restaurant i San Ángel under dekke å være en karikaturtegner. Etter å ha vist tegningen til Obregón, sa presidenten at den hadde god likhet og ba ham fortsette. Da han snudde seg for å sette seg, trakk León Toral brått en pistol og skjøt Obregón fem eller seks ganger i ryggen som døde på stedet.León Toral ble øyeblikkelig arrestert og han sa at han var skyldig og at han drepte Obregón for å etablere Kristus’ kongedømme. León Toral ble dømt til døden ved skyting og henrettet den 9. februar 1929. 


== Referanser ==
Margrete Auken

Margrete Gunnarsdatter Auken (født 6. januar 1945 i Århus) er en dansk prest og politiker som representerer Socialistisk Folkeparti. Hun var medlem av Folketinget fra 1979–1990 og igjen fra 1994–2004. Fra 2004 er hun medlem av Europaparlamentet. Hun  er lillesøster til den socialdemokratiske folketingspolitiker Svend Auken, gift med litteraturhistoriker og professor Erik Aksel Nielsen og  er mor til Ida Auken.
Hun ble cand.theol. fra Københavns Universitet i 1971 og sogneprest ved Frederiksberg kirke i 1972. Fra 1979 har hun vært aktiv politiker. Fra 1982 til 1990 var hun medlem av Nordisk råd, hun har også vært medlem av en rekke andre råd og utvalg. Fra 1999 har hun vært medlem av Europarådet.
Margrete Auken er medforfatter av bøkene Dåben, 1977, Kirkens Mund og Mæle, 1992, og 24 julesalmer og sange, 2001. Har dessuten skrevet artikler og kronikker om miljø, trafikk, kirkespørsmål og bioetikk samt utenriks- og bistandspolitik .


== Referanser ==


== Eksterne lenker ==
Offisielt nettsted 
(en) Margrete Auken – kategori av bilder, video eller lyd på Commons 
Margrete Auken på Twitter 
Margrete Auken på Facebook 
Margrete Auken på Reddit 
(en) Margrete Auken hos Europaparlamentet 
(en) Margrete Auken hos Europarådets parlamentarikerforsamling 
«Margrete Auken (Socialistisk Folkeparti)» (dansk). Folketinget. Besøkt 2. september 2019.
Fylkesvei 7400

Fylkesvei 7400 går på Selvær i Træna kommune. Veien er 1,9 km lang.
Frem til 2019 hadde veien betegnelsen fylkesvei 423.


== Kommuner og knutepunkter ==

 Træna
 Ferge 836Fylkesvei 836 Selvær kai
Endepunkt Olderøya


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7400
(no) Statens vegvesen – trafikkmeldinger
EM i friidrett 1978 – 100 meter menn

Dette er de offisielle resultatene for øvelsen 100 meter herrer ved EM i friidrett 1978 i Roma, Italia der finalen ble avholdt 30. august. 
Norge var ikke representert i øvelsen.


== Rekord ==
Mesterkskapsrekord før denne konkurransen:

Det ble satt ny mesterskapsrekord under konkurransen:


== Finalen ==


== Eksterne lenker ==
Resultater
Norske EM-deltakere
Sofie Marhaug

Sofie Marhaug (født 24. mai 1990) er en norsk litteraturviter og politiker (Rødt) fra Bergen. Hun ble i Stortingsvalget 2021 valgt til stortingsrepresentant fra Hordaland, der hun er andre nestleder i Stortingets energi- og miljøkomité.
Hun satt i Bergen bystyre fra 2011, og var gruppeleder fra 2015.


== Referanser ==


== Eksterne lenker ==
(no) Sofie Marhaug hos Stortinget 
(no) Sofie Marhaug hos Norsk senter for forskningsdata 
Sofie Marhaug på Twitter
Joseph De Combe

Joseph De Combe (født 19. juni 1901, død 1965) var en belgiske svømmer og vannpolospiller som deltok flere olympiske leker;  1924 i Paris, 1928 i Amsterdam og 1936 i Berlin.
De Combe vant to olympiske sølvmedaljer under OL 1924 i Paris. Han kom på andreplass i svømming 200 meter bryst bak amerikaneren Robert Skelton. Han var også med på det belgiske laget som kom på andreplass i vannpoloturneringen. Det var tretten nasjoner som stilte lag. I kvartfinalen vant Belgia over Ungarn med 7-2 og siden slo de Tsjekkoslovakia med 5-1 i semifinalen. De tapte finalen mot Frankrike med 0-3 og Frankrike ble dermed olympiske mestere i vannpolo. I spillet om andreplass vant siden Belgia over Sverige med 4-3 og over USA med 2-1. De Combe spilte en kamp i OL-turneringen.
De andre spillerne på det belgiske laget var Gérard Blitz, Maurice Blitz, Joseph Cludts, Pierre Dewin, Albert Durant, Georges Fleurix, Paul Gailly, Joseph Pletinckx og Jules Thiry.
Tolv år senere, under sommer-OL 1936 i Berlin, spilte han alle sju kampene for Belgia som kom på tredjeplass bak Ungarn og Tyskland i vannpoloturneringen.


== OL-medaljer ==
1924  Paris -  Sølv i svømming, 200 meter bryst  Belgia
1924  Paris -  Sølv i vannpolo,  Belgia
1936  Berlin -  Bronse i vannpolo,  Belgia


== Referanser ==


== Eksterne lenker ==
(en) Joseph De Combe – Olympics.com 
(en) Joseph De Combe – Olympic.org 
(en) Joseph De Combe – Olympedia 
(en) Joseph De Combe – Sports-Reference (OL-resultater – arkivert) 
(en) Joseph De Combe – databaseOlympics.com (arkivert)
Demmevasshytta

Demmevasshytta er en turisthytte i Eidfjord kommune eid av Den Norske Turistforening (DNT) og blir i all hovedsak brukt til kursing på bre. Hytta ble oppført som anleggshytte i 1896, og har vært turisthytte siden 1901. Hytta var betjent fra 1908 til 1941. Endrede breforhold gjorde Demmevasshytta vanskelig tilgjengelig og under krigen forfalt hytta. Virksomheten ble tatt opp igjen ved dannelsen av DNTs bregruppe i 1961 som tok på seg restaureringen. Idag er stedet mer eller mindre levende museum.
Demmevasshytta har en unik beliggenhet rett over brearmen Rembesdalskåka til Hardangerjøkulen og byr på en særdeles flott utsikt om ikke tåken ligger tett. Turen fra Finse er normert til 6-7 timers gangtid, går over flere breer og krever derfor tilstrekkelig med utstyr. Plass må reserveres på forhånd, men den er ellers åpen for alle DNT-medlemmer.


== Referanser ==
Aarno Yrjö-Koskinen

Aarno Armas Sakari Yrjö-Koskinen (født 9. desember 1885 i Helsingfors, død 8. juni 1951 i Helsingfors) var en finsk friherre og advokat. Han var Finlands utenriksminister mellom 1931 og 1932 samt Finlands sendemann i Moskva mellom 1931 og 1940, hvor han også deltok i forhandlingene med Sovjetunion som etterhvert brøt sammen og ledet til den finske vinterkrigen. 


== Referanser ==


== Eksterne lenker ==
(sv) Aarno Yrjö-Koskinen hos Finlands statsråd
Framstegspartiet (1957)

Framstegspartiet var i 1957 et norsk politisk parti som stilte til valg i Sør-Trøndelag ved stortingsvalget i 1957. Partiet oppnådde  105 stemmer (0,1 % av stemmene i Sør-Trøndelag). Det ble dermed på landsbasis det minste av alle partiene som stilte til valget dette året, og oppnådde ikke representasjon på Stortinget.


== Referanser ==
Fylkesvei 7736

Fylkesvei 7736 er en fergestrekning mellom Innerkvarøya og Stokkvågen i Lurøy kommune.
Frem til 2019 hadde veien betegnelsen fylkesvei 403.


== Kommuner og knutepunkter ==

 Lurøy
Kommunal vei på Innerkvarøya
 Ferge fra Indre Kvarøya ferjeleie
 til Fergekai Stokkvågen 836Fylkesvei 836 mot Træna og Selvær
 Fergekai Stokkvågen
836Fylkesvei 836 til 17Fylkesvei 17 Stokkvågen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7736
(no) Statens vegvesen – trafikkmeldinger
Gjennomstrømning

Gjennomstrømning (engelsk: flow) er et mål på hvor mye av et medium som strømmer gjennom et rør per tidsenhet. Målet blir oftest oppgitt i kubikkmeter per sekund (m3/s). Måleinstrument for å måle gjennomstrømning med, kalles gjennomstrømningsmåler.
Ida Auken

Ida Margrethe Meier Auken (født 22. april 1978 på Frederiksberg) er en dansk politiker for Socialdemokratiet. Hun har vært valgt til Folketinget fra Københavns storkrets siden 2007. Auken ble i 2011 miljøvernminister for Socialistisk Folkeparti i Helle Thorning-Schmidts første regjering. Da Auken fratrådte i 2014, meldte hun overgang til Radikale Venstre. I 2021 gikk hun til Socialdemokratiet.


== Liv og virke ==
Hun er datter av prest, europaparlamentsmedlem og tidligere folketingsmedlem Margrete Auken og professor emeritus i litteraturhistorie Erik Aksel Nielsen. Den tidligere miljøvernministeren og formannen i Socialdemokratiet, nå avdøde Svend Auken, var hennes morbror.
Ida Auken har teologisk embedseksamen fra Københavns Universitet fra 2006. Etter studiene hadde hun praksis som sykehusprest ved Rigshospitalet i København og som fengselsprest. Hennes teologiske interesser dreier seg om forholdet mellom religion og politikk. Hun har vært ekstern lektor ved Københavns Universitet og undervist ved Folkeuniversitetet i København. Før hun ble valgt til Folketinget, arbeidet hun som redaktør i forlaget Alfa, som utgir teologisk litteratur.Auken ble nominert til Folketinget fra Esbjerg krets foran folketingsvalget i 2005, men ble ikke valgt. Hun har vært valgt til Folketinget fra Københavns storkrets siden 2007. Hun var Socialistisk Folkepartis miljøpolitiske talskvinne i flere år, ledet partiets miljøpolitiske utvalg 2005–2007, og satt i Folketingets energiutvalg og kulturutvalg 2007–2011. Etter at Socialistisk Folkeparti gikk ut av regjeringen i januar 2014, meldte de avtroppende ministrene Auken og Astrid Krag overgang til henholdsvis Radikale Venstre og Socialdemokraterne. Auken er siden gjenvalgt til Folketinget.


== Referanser ==


== Eksterne lenker ==
(da) Offisielt nettsted 
(en) Ida Auken – kategori av bilder, video eller lyd på Commons 
(da) Ida Auken på Twitter 
(da) Ida Auken hos Folketinget
Máttagáisi

Máttagáisi er et fjell i Målselv kommune i Troms og Finnmark. Det har en høyde på 1 636 meter over havet og er det 13. høyeste fjellet i Troms av fjellene med primærfaktor på minst 50 meter.


== Se også ==
Fjell i Troms


== Referanser ==
Lenangstindene

Lenangstindene er et fjellmassiv i Lyngen kommune i Troms og Finnmark. Den høyeste toppen Store Lenangstind har en høyde på 1 625 meter over havet. Fjellet har den 4. høyeste primærfaktor i landet, og er det 15. høyeste i Troms. Bestigning krever kyndighet og klatreutstyr.Fjellet ligger i Lyngsalpan landskapsvernområde.


== Se også ==
Fjell i Troms
Liste over fjell i Skandinavia


== Fotnoter ==


== Referanser ==
Kistefjell

Kistefjell (nordsamisk: Buoccagas) er et fjell på grensa mellom Bardu og Målselv kommuner i Troms og Finnmark. Det ligger også på grensa mot Øvre Dividal nasjonalpark. Fjellet har en høyde på 1 633 meter over havet og er det 14. høyeste fjellet i Troms av fjellene med primærfaktor på minst 50 meter.


== Se også ==
Fjell i Troms


== Fotnoter ==


== Referanser ==
René Araou

René Araou (født 18. oktober 1902 i Narbonne, død 8. januar 1955) var en fransk sportsutøver som deltok i de olympiske leker 1924 i Paris.
Araou vant en olympisk sølvmedalje i rugby union under OL 1924 i Paris. Han var med på det franske laget som kom på andreplass i rugbyturneringen. Det var kun tre lag som deltok og kampene ble spilt i perioden 4. til 17. mai 1924. Frankrike vant første kampen med 59-3 over Romania men tapte siste kampen mot USA med 3-17.


== OL-medaljer ==
1924  Paris -  Sølv i rugby union (Frankrike)


== Referanser ==


== Eksterne lenker ==
(en) René Araou – Olympics.com 
(en) René Araou – Olympic.org 
(en) René Araou – Olympedia 
(en) René Araou – Sports-Reference (OL-resultater – arkivert) 
(en) René Araou – databaseOlympics.com (arkivert) 
(en) René Araou – ESPN Scrum
Innsprøytingsmotor

Innsprøytingsmotor er en forbrenningsmotor som suger inn luft i sylindere og drivstoffet blir sprøyta inn gjennom ei dyse. Det fins ulike typer innsprøytingsmotorer:

Glødehodemotor, som ble oppfunnet av Herbert Akroyd Stuart, som tok patent på den i 1890. Glødehodemotor går på råolje, som blir sprøyta inn noe før stempelet når øvre dødpunkt. Glødehodemotor har lav kompresjon og tenninga foregår ved at drivstoffet blir sprøyta mot sylindertoppen, som ikke er avkjølt og derfor blir rødglødende. Glødehodemotora ble brukt fram til 1950-tallet og var som oftest totaktsmotorer.
Dieselmotor, som ble oppfunnet av Rudolf Diesel, som tok patent på den i 1892. Dieselmotor har så høy kompresjon at drivstoffet selvtenner når det blir sprøyta inn. Små og middels store dieselmotorer er vanligvis firetaktsmotorer, mens de fleste store dieselmotorer er totaktsmotorer.
Hesselmannmotor, som går på råolje og bruker elektrisk tenning.
Café Tacvba

Café Tacvba (også omtalt som Café Tacuba) er en meksikansk musikkgruppe fra Ciudad Satélite i kommunen Naucalpan like i utkanten av Mexico by. Rockegruppen ble dannet i 1989. Den er oppkalt etter en kafé i Calle Tacuba i Mexico by.
Café Tacvba er en av de mest berømte gruppene innen spansk rock. Musikken deres er påvirket av de musikalske tradisjonene til den meksikanske urbefolkningen blandet med punk og elektronisk musikk.
Gruppens medlemmer består av:

Rubén Isaac Albarrán Ortega (alias «Juan», «Pinche Juan», «Cosme», «Anónimo», «Nrü», «Amparo Tonto Medardo In Lak’ech», «G3», «Gallo Gasss», «Gallo Glass», «Élfego Buendía», «Rita Cantalagua» og «Sizu Yantra»): vokal, gitar
Emmanuel «Meme» del Real Díaz: keyboard, akustisk gitar, piano, programmering, vokal, torader
José Alfredo «Joselo» Rangel Arroyo: elektrisk gitar, akustisk gitar, vokal
Enrique «Quique» Rangel Arroyo: bassgitar, EUB (electric upright bass), vokal
		
		
		


== Diskografi ==


=== Album ===
Café Tacuba (1992)
Re (1994)
Avalancha de Éxitos (1996)
Revés/Yo Soy (1999)
Tiempo Transcurrido (2001)
Lo esencial de Café Tacvba (2001)
Vale Callampa (EP) (2002)
Cuatro Caminos (2003)
MTV Unplugged (2005, opptak utført i 1995)
Sino (2007)
El Objeto Antes Llamado Disco (2012)Cavé Tacvba har også levert musikk til filmene Elskede kjøtere, Og mora di også, Piedras Verdes og Vivir Mata.


== Eksterne lenker ==
(es) Offisielt nettsted 
(en) Cafe Tacvba – kategori av bilder, video eller lyd på Commons 
(en) Café Tacvba på Internet Movie Database 
(en) Café Tacvba på Apple Music 
(en) Café Tacvba på Discogs 
(en) Café Tacvba på MusicBrainz 
(en) Café Tacvba på Spotify 
(en) Café Tacvba på Songkick 
(en) Café Tacvba på Last.fm 
(en) Café Tacvba på Last.fm 
(en) Café Tacvba på Genius — sangtekster 
(en) Café Tacvba på AllMusic 
Café Tacvba på Twitter 
Café Tacvba på Facebook 
Café Tacvba på Instagram 
Café Tacvba på YouTube 
Café Tacvba på Myspace 
Café Tacvba på TikTok
Fiendens fiende

Fiendens fiende er en roman skrevet av Jan Guillou. Det er bok nummer fire om Carl Hamilton. Boken ble utgitt i Sverige i 1989 med tittelen Fiendens fiende, og den ble først lansert på norsk i 1990 av Cappelen.


== Handlingen ==
I denne boken blir en russisk avhopper avhørt i England. Han oppgir mange russiske agenter som jobber innenfor vestlig etterretningstjeneste og sikkerhetspoliti. En av de som blir oppgitt som russisk agent er Carl Hamilton. Det blir sagt at han var dette lenge før han ble utdannet i USA. Dette blir holdt hemmelig i Sverige mens man etterforsker saken. Carl blir dratt inn til avhør av en sikkerhetsmann som prøver å trette ham ut, leiligheten til Carl blir fullstendig rasert i en ransakelse. DG, som rekrutterte Carl, reiser over til USA for å avhøre Åke Stålhandske og Joar Lundwall angående operasjon Big Red. De tviler nå på at den ble gjennomført siden dette besto i å sprenge russiske baser under vann.
Carl blir sendt til utlandet av UD for å overvåke i en gisselsituasjon. UD vet ikke noe om at Carl er mistenkt for å være russisk spion. Denne gisselsituasjonen finner sted i Libanon, der Carl samarbeider med Jihaz as-Rased, PLOs etterretningstjeneste. Offiseren han samarbeider med er Mouna Husseini, en person han har samarbeidet med 2 ganger før. Da forhandlingen ikke går gjennom fordi kravet til gisseltagerne er for store går Carl og Mouna inn og befrir de svenske gislene med vold.
Det DG etterhvert finner ut er at operasjon Big Red fant sted og at Carl ikke kunne være en russisk agent av forskjellige grunner. Da Carl kommer hjem fra Libanon har de et nytt oppdrag til han, denne gangen fra forsvaret. En russisk agent har rømt fra fengsel i Sverige og er blitt sett i Moskva. Carl drar dit for å drepe denne personen, det er kun DG som vet om dette siden ordren fra Carls overordnet er å fotografere denne mannen. Carl spiller et skuespill som gir russerne inntrykk av at Carl har blitt sendt bort fordi han ikke kan stoles på og at han er sterkt misfornøyd med dette. Han lurer russerne og dreper den svenske borgeren han var blitt sendt ut for å drepe.


== Referanser ==
Jean Bayard

Jean Bayard (født 23. oktober 1897 i Toulouse, død 11. mars 1995) var en fransk sportsutøver som deltok i de olympiske leker 1924 i Paris.
Bayard vant en olympisk sølvmedalje i rugby union i OL 1924 i Paris. Han var med på det franske laget som kom på andreplass i rugbyturneringen. Det var kun tre lag som deltok og kampene ble spilt i perioden 4. til 17. mai 1924. Frankrike vant første kampen med 59-3 over Romania, men tapte siste kampen mot USA med 3-17.


== OL-medaljer ==
1924  Paris -  Sølv i rugby union (Frankrike)


== Referanser ==


== Eksterne lenker ==
(en) Jean Bayard – Olympedia 
(en) Jean Bayard – Sports-Reference (OL-resultater – arkivert) 
(en) Jean Bayard – databaseOlympics.com (arkivert) 
(en) Jean Bayard – ESPN Scrum